b'\n_START_ARTICLE_\nCirkumpolarno nebesno telo\n_START_PARAGRAPH_\nCirkumpolarno nebesno telo je nebesno telo (obi\xc4\x8dajno je to zvezda), ki ga vidimo na nebesni krogli s povr\xc5\xa1ine Zemlje, vendar nikoli ne zaide pod obzorje. Tak\xc5\xa1no nebesno telo je v bli\xc5\xbeini enega izmed nebesnih polov. Vidimo ga lahko vso no\xc4\x8d vsak dan v letu. Lahko bi ga videli tudi podnevi, vendar to zaradi mo\xc4\x8dne svetlobe Sonca ni mogo\xc4\x8de.'